Axidus
Axidus nɣd Abarnus nɣd Axnif nɣd Aznnar (s darija: برنوس) iga yat tmlsa tamaziɣt n irgzn ẓlin sis irgazn n ugafa n tfriqt slawann akk Imṛṛukiyn. Isslɣ-asn Amassan n tasmuni Ibn Xldun i imaziɣn ism n ayt ibrnusn (ayt iznnarn)... d kigan n iwrikn twassan s timlsit n ubrnus zund Ɛbd Lkrim Lxṭṭabi d Muḥa Uḥmmu Azayyan d agldun Ɛbd Lqadr d itsn inbbaḍn n tmizar n Umṛṛuk Axatar.
Tettwassan tmlsit-a tamaziɣt aylliɣ llan Imaziɣn ɣ Wandaluz ɣ urzzum d ula ɣ tnbḍt n Imrabṭn, Imuwaḥḥidin d Imariniyn dfir-nns , iga tizi nnaɣ yat tmlsit tagjdant ur-d ɣir f abɣur-nns mac illa dars ula addur axatar, ur-da itffɣ urgaz amaziɣ abla iɣ ilsa Aznnar-nns ilin dis kigan n iɣman...
Ittwassan id Imaziɣn ikka-tt-nn ar thyyan Abrnus ɣ taḍuṭ d azzar n tiɣiṭṭn afad as-n itrara aṣmmiḍ d itflan n idrarn izilaln, d Abrnus iɣmatn-nns gan-t-n Umllil, Angal, Azggʷaɣ, Anili d Awraɣ, d taḍuṭ da-ttit ɣmman s iɣman nna-d ttasin sg ugama...
Anawn[ssnfl | Snfl asagm]
Abrnus nɣd Axnif iga yan wanaw n tmlsa taṭlasit iẓlin s Imaziɣn, d iga anawn kul tamnaḍt d wi-nns, illa uɣzzaf d unammas d ugzzal:
- Abrnus iɣzzifn : iga win izaɣarn llan dis ula ntta iklatn, Amllal d Ungal d Ujnjali d Admman.
- Abrnus anammas : iga Abrnus asalan aṭlasi, d iɣmatn-nns Angal d Imlliɣd, ar ityawẓṭṭa ɣ taḍuṭ d tilmi, illa kigan ɣ iduran n Waṭlas axatar d anammas d amzzan.
- Abrnus igzzuln : iga win tqbilin n ugmmuḍ d ugafa n umṛṛuk, ism-nns Axnif , iga Ubrnus amllal timlsit n tfugliwin d id lɛid d tmɣriwin d.
Ism[ssnfl | Snfl asagm]
Ism n Ubrnus aqbur s tmaziɣt igat "Axnif", ism-nns s tclḥit n Sus "Axidus". Ɣ umawal n tmizar Lyaqut Lḥamawi tifrt :358 inna: " ma ikka-tt-nn ism-nns ɣ uzmz n Landaluz ɣ udrar n ibrnusn igat yan udrar taman Qurṭuba zdɣnt itsn Imṛṛukiyn ibrnusn". aras ttinin "Slham" s tantala tamurant.[1]
ltg_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn